पाएं अपने शहर की ताज़ा ख़बरें और फ्री ई-पेपरडाउनलोड करें
पूर्व निमाड़ चेम्बर ऑफ कॉमर्स एंड इंडस्ट्रीज ने शहर के सभी व्यापारियों से अपील की है कि वर्तमान में जारी कोरोना कर्फ्यू का पूर्ण पालन करें। जिन्हें व्यवसाय खोलने की अनुमति नहीं है, वे अपने व्यापार-व्यवसाय को पूर्ण बंद रखकर प्रशासन को सहयोग प्रदान करें। सिर्फ आवश्यक सेवाओं से संलग्न और शासकीय अनुमति प्राप्त व्यापारी ही अपने व्यवसाय को जारी रखें। नियमों का पालन नहीं करने वालों के खिलाफ अब पर प्रकरण दर्ज किए जाएंगे।
चेम्बर ऑफ कॉमर्स के प्रवक्ता कमल नागपाल ने बताया कि इस संबंध में चेम्बर ऑफ कॉमर्स के वरिष्ठ पदाधिकारियों ने चेम्बर के सभी सदस्य संस्थाओं से अपील की है। चेम्बर के अध्यक्ष गुरमीत सिंह उबेजा, सचिव सुनील बंसल और कोषाध्यक्ष गोवर्धन गोलानी ने कहा कि न चाहते हुए भी हम इस विश्वव्यापी महामारी के दूसरे दौर में पहुंच गए,और न चाहते हुए पुनःलॉकडाउन की विभीषिका की चपेट में लगभग पूरा देश आ गया है।
खंडवा में भी सामान्य जनमानस की सुरक्षा के लिए लॉकडाउन जारी है। यह समस्त व्यापारी वर्ग और उनके परिवारजन के साथ ही सभी के हित में है। इसमें आवश्यक सेवाओं को नियमानुसार छूट दी गयी है एवं औद्योगिक गतिविधियों में संलग्न व्यक्तियों को सशर्त आने-जाने के लिए छूट दी गई है। आवश्यक वस्तुओं के व्यापार में संलग्न व्यापारियों चेंबर ने आह्वान किया है कि उन्हें दी गई शर्तों का कड़ाई से पालन करें।
दुकानदार नियमों का नहीं कर रहे पालन, बढ़ रही है महामारी- प्रशासन
इस संबंध में प्रशासन द्वारा बुधवार चेम्बर को सूचना दी गई है कि कई दुकानदार नियमों का उल्लंघन कर कोरोना कर्फ्यू का पालन नहीं कर रहे हैं। इससे महामारी अनियंत्रित हो रही हैं। कुछ दुकानदार बगैर अनुमति कोरोना कर्फ्यू का उल्लंघन कर महामारी को फैला रहे हैं। ऐसे दुकानदारों पर कोरोना कर्फ्यू के नियमों का पालन नहीं करने पर प्रकरण दर्ज किए जाएंगे, किसी प्रकार का कोई सहयोग नहीं किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn